A4-0320/98

Πρόταση κανονισμού του Συμβουλίου για τη θέσπιση του γεωργονομισματικού καθεστώτος του ευρώ (COM(98)0367 - C4-0406/98 - 98/0214 (CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Δεύτερη αιτιολογική σκέψη

>Αρχικό κείμενο>

ότι η τρέχουσα νομισματική κατάσταση, η οποία χαρακτηρίζεται από μικρές αποκλίσεις μεταξύ των τιμών των νομισμάτων και των γεωργικών ισοτιμιών τους, επιτρέπει να θεσπιστεί ένα πολύ απλούστερο και πολύ πλησιέστερο προς τη νομισματική πραγματικότητα γεωργονομισματικό σύστημα, ότι, κατά συνέπεια η μετατροπή των τιμών και των ποσών που καθορίζονται σε ευρώ στις πράξεις της κοινής γεωργικής πολιτικής σε εθνικά νομίσματα των μη συμμετεχόντων κρατών μελών μπορεί να πραγματοποιείται μέσω της συναλλαγματικής ισοτιμίας του ευρώ με τα εν λόγω νομίσματα[semigr ] ότι, εξάλλου, μία τέτοια διάταξη έχει το πλεονέκτημα να απλουστεύσει σημαντικά τη διαχείριση της κοινής γεωργικής πολιτικής,

>Κείμενο μετά την ψηφοφορία στο ΕΚ>

ότι η τρέχουσα νομισματική κατάσταση, η οποία χαρακτηρίζεται από μικρές αποκλίσεις μεταξύ των τιμών των νομισμάτων και των γεωργικών ισοτιμιών τους, επιτρέπει να θεσπιστεί ένα πολύ απλούστερο και πολύ πλησιέστερο προς τη νομισματική πραγματικότητα γεωργονομισματικό σύστημα, ότι, κατά συνέπεια η μετατροπή των τιμών και των ποσών που καθορίζονται σε ευρώ στις πράξεις της κοινής γεωργικής πολιτικής σε εθνικά νομίσματα των μη συμμετεχόντων κρατών μελών μπορεί να πραγματοποιείται μέσω της συναλλαγματικής ισοτιμίας του ευρώ με τα εν λόγω νομίσματα[semigr ] ότι, εξάλλου, μία τέτοια διάταξη έχει το πλεονέκτημα να απλουστεύσει σημαντικά τη διαχείριση της κοινής γεωργικής πολιτικής,

ενώ συγχρόνως επιτρέπει την προστασία του γεωργικού εισοδήματος από τις επιπτώσεις των νομισματικών διακυμάνσεων,

(Τροπολογία 2)

Τέταρτη αιτιολογική σκέψη

>Αρχικό κείμενο>

ότι, σε περίπτωση σημαντικής νομισματικής ανατίμησης που δεν μπορεί να επηρεάσει τις τιμές και τα ποσά εκτός των άμεσων ενισχύσεων, τα γεωργικά εισοδήματα μπορούν, υπό ορισμένες συνθήκες, να υποστούν μείωση, ότι, ως εκ τούτου, δικαιολογείται να προβλεφθεί η δυνατότητα χορήγησης προσωρινής και φθίνουσας ενίσχυσης η οποία να αντισταθμίζει τις ανατιμήσεις, και να συνοδεύει την προσαρμογή των γεωργικών τιμών κατά τρόπο συμβατό με τους κανόνες της γενικής οικονομίας,

>Κείμενο μετά την ψηφοφορία στο ΕΚ>

ότι, σε περίπτωση σημαντικής νομισματικής ανατίμησης που δεν μπορεί να επηρεάσει τις τιμές και τα ποσά εκτός των άμεσων ενισχύσεων, τα γεωργικά εισοδήματα μπορούν, υπό ορισμένες συνθήκες, να υποστούν μείωση, ότι, ως εκ τούτου, δικαιολογείται να προβλεφθεί η δυνατότητα χορήγησης προσωρινής και φθίνουσας ενίσχυσης η οποία να αντισταθμίζει τις ανατιμήσεις, και να συνοδεύει την προσαρμογή των γεωργικών τιμών κατά τρόπο συμβατό με τους κανόνες της γενικής οικονομίας,

και να θεσπισθεί διαδικασία αρκετά απλή και γρήγορη ώστε οι νομισματικές διακυμάνσεις να μην επιφέρουν έστω και προσωρινές στρεβλώσεις του ανταγωνισμού και να μην δημιουργούν προβλήματα στις ευρωπαϊκές γεωργικές αγορές,

(Τροπολογία 4)

Αιτιολογική σκέψη 5α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η ισότητα μεταξύ των γεωργών των κρατών μελών της Ευρωπαϊκής Ένωσης αποτελεί θεμελιώδη αρχή της ΚΓΠ[semigr ]

(Τροπολογία 5)

Έβδομη αιτιολογική σκέψη

>Αρχικό κείμενο>

ότι μακροπρόθεσμα ο γεωργικός τομέας πρέπει να προσαρμοστεί όπως οι άλλοι τομείς της οικονομίας στη νομισματική πραγματικότητα[semigr ] ότι πρέπει, κατά συνέπεια, να καθοριστεί μια ημερομηνία λήξης όσον αφορά αυτό το καθεστώς αντιστάθμισης[semigr ] ότι ο καθορισμός ενός τέτοιου ορίου συμβάλλει στην τήρηση της δημοσιονομικής πειθαρχίας,

>Κείμενο μετά την ψηφοφορία στο ΕΚ>

ότι μακροπρόθεσμα ο γεωργικός τομέας πρέπει να προσαρμοστεί όπως οι άλλοι τομείς της οικονομίας στη νομισματική πραγματικότητα

υπενθυμίζοντας συγχρόνως ότι η γεωργία των κρατών μελών της Ευρωπαϊκής Ένωσης είναι άμεσα συνδεδεμένη με την ΚΓΠ[semigr ] ότι πρέπει, κατά συνέπεια, να καθοριστεί μια ημερομηνία λήξης όσον αφορά αυτό το καθεστώς αντιστάθμισης[semigr ] ότι ο καθορισμός ενός τέτοιου ορίου συμβάλλει στην τήρηση της δημοσιονομικής πειθαρχίας,

(Τροπολογία 6)

Ένατη αιτιολογική σκέψη

>Αρχικό κείμενο>

ότι πρέπει να δοθεί η δυνατότητα στο κράτος μέλος που δεν συμμετέχει στην οικονομική και νομισματική ένωση να καταβάλλει τις δαπάνες που απορρέουν από πράξεις σχετικές με την κοινή γεωργική πολιτική σε ευρώ και όχι σε εθνικό νόμισμα, ότι πρέπει, ως εκ τούτου, να εξασφαλιστεί ότι η δυνατότητα αυτή δεν δημιουργεί αδικαιολόγητο πλεονέκτημα για τους δικαιούχους ή τους χρεώστες,

>Κείμενο μετά την ψηφοφορία στο ΕΚ>

ότι πρέπει να δοθεί η δυνατότητα στο κράτος μέλος που δεν συμμετέχει στην οικονομική και νομισματική ένωση να καταβάλλει τις δαπάνες που απορρέουν από πράξεις σχετικές με την κοινή γεωργική πολιτική σε ευρώ και όχι σε εθνικό νόμισμα, ότι πρέπει, ως εκ τούτου, να εξασφαλιστεί ότι η δυνατότητα αυτή δεν δημιουργεί αδικαιολόγητο πλεονέκτημα

ή μειονέκτημα για τους δικαιούχους ή τους χρεώστες,

(Τροπολογία 7)

Αιτιολογική σκέψη 10α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι, ο παρών κανονισμός πρέπει να τύχει κατάλληλης προσαρμογής στο πλαίσιο της προσεχούς διεύρυνσης της Ευρωπαϊκής Ένωσης[semigr ]

(Τροπολογία 8)

Άρθρο 4, παράγραφος 6, τελευταίο εδάφιο

>Αρχικό κείμενο>

Τα κριτήρια αυτά μπορούν να τροποποιηθούν βάσει της κτηθείσας πείρας, σύμφωνα με τη διαδικασία που προβλέπεται στο άρθρο 9.

>Κείμενο μετά την ψηφοφορία στο ΕΚ>

Τα κριτήρια αυτά μπορούν να τροποποιηθούν

από το Συμβούλιο με ειδική πλειοψηφία βάσει της κτηθείσας πείρας.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για τη θέσπιση του γεωργονομισματικού καθεστώτος του ευρώ (COM(98)0367 - C4-0406/98 - 98/0214 (CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0367 - 98/0214 (CNS)) ((ΕΕ C 224 της 17.7.1998, σελ. 15)),

- έχοντας κληθεί από το Συμβούλιο να γνωμοδοτήσει, σύμφωνα με τα άρθρα 42 και 43 της Συνθήκης ΕΚ (C4-0406/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Γεωργίας και Ανάπτυξης της Υπαίθρου και τη γνωμοδότηση της Επιτροπής Προϋπολογισμών (A4-0320/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά[semigr ]

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.